Iride

Un iride o iris es un arco de color in le celo que on pote vider quando le sol brilla a transverso de pluvia cadente. Le patrono de colores comencia con rubie al exterior e altera se a transverso de orange, jalne, verde, blau, anil a violetto al interior.

Un iride es de facto circular. Super le solo, le parte inferior es celate, sed in le celo, como ab le vista de un aeroplano volante, illo pote esser vidite como un figura circular. Irides son popular symbolos, illos generalmente significa pace e harmonia. Irides son etiam recognoscite qua symbolos del Orgolio Gay.

 Causa 
Le effecto de iride pote esser observate quando:
 Quando il ha guttas de aqua in le aere; e
 Le sol da lumine detra le observator a un basse distantia in alto o angulo.

Le spectaculo de iride con le plus profunde effecto in nostre mentes ha loco quando:
 Le medietate del celo es ancora obscur con nubes disaquante; e
 Le observator es in un loco con celo clar.

Un altere commun loco a vider le effecto de iride es a presso de cascadas. Partes de irides pote esser vidite alicun vices:
 al bordos de nubes exclarate de detra; o
 como erecte bandas in distante pluvia que cade o non cade al terra.

Un innatural effecto de iride pote etiam esser producite per jectar guttas de aqua in le aere quando il ha un die de sol.

 Le septe colores del iride 
Nota: Le colores de spectro pote solmente esser approximate super un schermo de computator sed le colores monstrate infra son un bon approximation del colores de spectro del iride. 
 Rubie (color de web) (Hex: #FF0000) (RGB: 255, 0, 0) 
 Orange (Hex: #FF7F00) (RGB: 255, 127, 0) 
<li style = "background-color: #ffff00;"> Jalne (color de web) (Hex: #FFFF00) (RGB: 255, 255, 0) <li>
 Verde (X11) (verde electric) (HTML/CSS “Lime”) (Hex: #00FF00) (RGB: 0, 255, 0) 
 Blau (color de web) (Hex: #0000FF) (RGB: 0, 0, 255) 
 Anil (anil electric) (Hex: #6600FF) (RGB: 102, 0, 255) 
 Violetto (violetto electric) (Hex: #8B00FF) (RGB: 139, 0, 255) 	

Categoria:Optica
Categoria:Tempore (meteorologia)